《赠法传》
宋代·李洪

栴檀林下老支郎，偶泛溪边般若航。
斋钵分抟香积饭，午窗对卧净名床。
云山宴坐千春木，尘境难留三宿桑。
欲结他年莲社友，空门气味觉优长。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。